Γεγονότα Σεπτεμβρίου 2024

Παρατίθενται παρακάτω σημαντικά **γεγονότα** απ' όλο τον κόσμο που συνέβησαν το μήνα Σεπτεμβρίου του 2024, συνοδευόμενα από τις πηγές μέσω των οποίων μεταδόθηκαν.

## 1 Σεπτεμβρίου
**Πόλεμος και επιθέσεις**
*Ισραηλινοπαλαιστινιακή σύγκρουση, Πόλεμος Χαμάς-Ισραήλ
**Τουλάχιστον πέντε Παλαιστίνιοι, μεταξύ των οποίων και ένα παιδί, σκοτώνονται και αρκετοί άλλοι τραυματίζονται σε πλήγματα του Ισραήλ στον καταυλισμό προσφύγων Τζαμπάλια και στη συνοικία Σουτζάιγια της πόλης της Γάζας. (Πρακτορείο Anadolu) (Middle East Monitor)
**Τρεις Ισραηλινοί αστυνομικοί σκοτώνονται από πυροβολισμούς από αυτοκίνητο σε δρόμο κοντά στην Ταρκουμίγια, στη Δυτική Όχθη. (''The Jerusalem Post'')
*Ρωσική εισβολή στην Ουκρανία
**Η Ουκρανία εκτοξεύει περισσότερα από εκατό drones  εναντίον στόχων στη Ρωσία, μεταξύ των οποίων ο σταθμός παραγωγής ηλεκτρικής ενέργειας του  Κονακόβο, στην περιφέρεια Τβερ, και το διυλιστήριο της Μόσχας. (Reuters)

**Καταστροφές και δυστυχήματα**
*Το ελικόπτερο Mil Mi-8T που εξαφανίστηκε χθες πάνω από τη χερσόνησο Καμτσάτκα στη Ρωσία βρέθηκε κατεστραμμένο, με τους 22 επιβαίνοντες νεκρούς.(Kommersant) (BBC News)

**Νόμος και έγκλημα**
*Έντεκα άνθρωποι σκοτώνονται και περισσότεροι από 40 άλλοι τραυματίζονται όταν ένα φορτηγό πέφτει πάνω σε ένα μπαρ στην Ασούα της Δομινικανής Δημοκρατίας. Ο οδηγός στη συνέχεια διαφεύγει από τον τόπο του εγκλήματος. (AP)
*Δύο άνθρωποι σκοτώνονται και άλλοι τέσσερις τραυματίζονται κατά τη διάρκεια επίθεσης με εμβολισμό οχήματος έξω από εστιατόριο στη Μινεάπολη της Μινεσότα των ΗΠΑ. Το κίνητρο του δράστη είναι άγνωστο. (AP)

**Πολιτική και εκλογές**
*Αντικυβερνητικές διαδηλώσεις στο Ισραήλ
**Εκατοντάδες χιλιάδες Ισραηλινών, εκ των οποίων γύρω στις 300.000 στο Τελ Αβίβ, διαμαρτύρονται σε πόλεις της χώρας μετά την ανάκτηση των σορών έξι ομήρων από τη Γάζα, με το εθνικό συνδικαλιστικό κέντρο να καλεί σε γενική απεργία τη Δευτέρα και τον πρωθυπουργό Μπενιαμίν Νετανιάχου να παραιτηθεί μετά την αποτυχία του να διαπραγματευτεί μια εκεχειρία. (''The New York Times'') (CNN)
**Τουλάχιστον 29 άτομα συλλαμβάνονται στο Τελ Αβίβ με την κατηγορία του βανδαλισμού, της ανάρμοστης συμπεριφοράς και της επίθεσης εναντίον αστυνομικών.(CNN)
*Κρατιδιακές εκλογές στη Σαξονία 2024, Κρατιδιακές εκλογές στη Θουριγγία 2024
**Οι βουλευτικές εκλογές στα Γερμανικά κρατίδια Σαξονία και Θουριγγία δείχνουν μεγάλα κέρδη για την δεξιά λαϊκιστική Εναλλακτική για τη Γερμανία και το αριστερό λαϊκιστικό κόμμα Bündnis Sahra Wagenknecht, καθώς και απώλειες για τα αριστερά και φιλελεύθερα κόμματα του κυβερνητικού συνασπισμού και για το σοσιαλιστικό κόμμα Η Αριστερά. Στη Θουριγγία, η Ακροδεξιά καταλαμβάνει την πρώτη θέση σε εκλογές στο κρατίδιο για πρώτη φορά μετά τον Β΄ Παγκόσμιο Πόλεμο. (DW)

## 2 Σεπτεμβρίου
**Πόλεμος και επιθέσεις**
*Δύο άτομα, μεταξύ των οποίων ένας ανεξάρτητος εργολάβος που εργάζεται για την UNIFIL, σκοτώνονται σε ισραηλινή αεροπορική επιδρομή στο δρόμο Τύρος-Νακούρα στο Λίβανο.(Al Jazeera)
*Μαχητές των Χούθι πλήττουν με πολλαπλούς πυραύλους και μη επανδρωμένα αεροσκάφη δύο πετρελαιοφόρα που βρίσκονται στην Ερυθρά Θάλασσα. (Reuters)

**Τέχνες και πολιτισμός**
*Αποστολή στο ναυάγιο του RMS ''Τιτανικός'' αποκαλύπτει σημαντική φθορά της πλώρης, καθώς και την εκ νέου ανακάλυψη ενός χάλκινου ομοιώματος της *Νταϊάνα των Βερσαλλιών* που εθεάθη για τελευταία φορά κατά την αρχική έρευνα του ναυαγίου το 1986. (AP)

**Καταστροφές και δυστυχήματα**
*Στις Φιλιππίνες τουλάχιστον 14 άτομα σκοτώνονται από κατολισθήσεις και πλημμύρες που προκλήθηκαν από την τροπική καταιγίδα Γιάγκι.
(AP)
*Έντεκα παιδιά σκοτώνονται και άλλα 13 τραυματίζονται όταν ένα λεωφορείο πέφτει πάνω σε μια ομάδα μαθητών Γυμνασίου και των γονέων τους στην Ταγιάν Σίτι της Σαντόνγκ της Κίνας. (ABC)

**Διεθνείς σχέσεις**
*Ο πρόεδρος της Ρωσίας Βλαντιμίρ Πούτιν φτάνει στη Μογγολία για να συζητήσει για τον σινορωσικό αγωγό φυσικού αερίου που προορίζεται να ανακτήσει τις ρωσικές απώλειες από τις δυτικές κυρώσεις, παρά το γεγονός ότι η Ουκρανία και η Ευρωπαϊκή Ένωση παροτρύνουν τη Μογγολία να συλλάβει τον Πούτιν βάσει του εντάλματος του Διεθνούς Ποινικού Δικαστηρίου. (Reuters)(Euronews)

**Νόμος και έγκλημα**
*Τουλάχιστον 129 κρατούμενοι σκοτώνονται και 59 ακόμη τραυματίζονται σε απόπειρα απόδρασης από τη φυλακή Μακάλα στην Κινσάσα της Λαϊκής Δημοκρατίας του Κονγκό. (AP)
*Τέσσερις άνθρωποι σκοτώνονται σε μαζική δολοφονία με στόχο τους άστεγους σε ένα τρένο της Chicago Transit Authority  στο Φόρεστ Παρκ του Ιλινόις.

**Αθλητισμός**
*Θερινοί Παραολυμπιακοί Αγώνες 2024
**Η Ιαπωνία επικρατεί των ΗΠΑ στον τελικό του ράγκμπι με αναπηρικό αμαξίδιο και κατακτά για πρώτη φορά στα χρονικά του αθλήματος το χρυσό μετάλλιο.(Olympics)

## 3 Σεπτεμβρίου
**Πόλεμος και επιθέσεις**
*Το Ισλαμικό Κράτος αναλαμβάνει την ευθύνη για τη χθεσινή βομβιστική επίθεση αυτοκτονίας έξω από κτίριο της κυβέρνησης στην Καμπούλ του Αφγανιστάν, από την οποία σκοτώθηκαν έξι άνθρωποι.(Al Arabiya)
*Ρωσική εισβολή στην Ουκρανία
**Ρωσικοί πύραυλοι σκοτώνουν τουλάχιστον 50 άτομα στην ουκρανική πόλη Πολτάβα και τραυματίζουν περισσότερους από 200 άλλα.(AP)

**Καταστροφές και δυστυχήματα**
*Τουλάχιστον 12 παράτυποι μετανάστες πνίγονται όταν η βάρκα των λαθρεμπόρων με την οποία διασχίζουν τη Μάγχη διαλύεται.(Sky News)
* Τουλάχιστον 102 άνθρωποι σκοτώνονται κατά τη διάρκεια μαζικών πυροβολισμών σε μια αγορά και εναντίον σπιτιών στην Ταρμούβα της πολιτείας Γιόμπε της, Νιγηρίας, από περισσότερους από 50 μαχητές της Μπόκο Χαράμ. (AP).

**Διεθνείς σχέσεις**
* Η Ελβετία επαναλειτουργεί την πρεσβεία της στη Βαγδάτη, πρωτεύουσα του  Ιράκ, έπειτα από 33 χρόνια, όταν είχε κλείσει το 1991 με τον Πόλεμο του Κόλπου. (BNO News)

**Νόμος και έγκλημα**
*Η Ισαμπέλ Περεγιό εκλέγεται πρόεδρος του Ανώτατου Δικαστηρίου και του Γενικού Συμβουλίου της Δικαιοσύνης, και γίνεται η πρώτη γυναίκα που καταλαμβάνει αυτές τις θέσεις. (El Periódico) (El País) (El Diario)

## 4 Σεπτεμβρίου
**Πόλεμος και επιθέσεις**
*Ρωσική εισβολή στην Ουκρανία
**Τουλάχιστον 7 άτομα σκοτώνονται και άλλα 53 τραυματίζονται όταν ρωσικά drones και πύραυλοι πλήττουν κτίρια στην πόλη Λβιβ της Ουκρανίας.
(Reuters)

**Τέχνες και κουλτούρα**
*Ο πρόεδρος της Βενεζουέλας Νικολάς Μαδούρο ανακοινώνει ότι η Βενεζουέλα θα γιορτάσει πρόωρα Χριστούγεννα την 1η Οκτωβρίου. (NBC News)

**Καταστροφές και δυστυχήματα**
*Επτά άνθρωποι διασώζονται και τουλάχιστον 21 άλλοι παραμένουν αγνοούμενοι έπειτα από την ανατροπή σκάφους που μεταφέρει Σύριους μετανάστες από τη Λιβύη στα ανοικτά των ακτών της Λαμπεντούζα στα Νησιά Πελάγους της Ιταλίας. (Al Jazeera)

**Νόμος και έγκλημα**
*Τέσσερις άνθρωποι σκοτώνονται και άλλοι εννέα τραυματίζονται σε μαζικούς πυροβολισμούς στο Λύκειο Απαλάτσι Χάι στο Γουίντερ της Τζόρτζια των ΗΠΑ. (CNN)

**Πολιτική και εκλογές**
*Στη Νέα Ζηλανδία το Συμβούλιο των Μαορί επιλέγει την Νγκα Γουάι Χόνο ι τε Πο ως τη νέα βασίλισσα μετά το θάνατο του πατέρα της βασιλιά Τουεϊτία τον Αύγουστο. (DW)
*Παραιτείται από το αξίωμά του ο Ουκρανός υπουργός Εξωτερικών Ντμίτρο Κουλέμπα στο πλαίσιο ενός κυβερνητικού ανασχηματισμού. (Left Bank) (''The Washington Post'')

## 5 Σεπτεμβρίου
**Πόλεμος και επιθέσεις**
*Ισραηλινοπαλαιστινιακή σύγκρουση
**Έξι Παλαιστίνιοι ένοπλοι σκοτώνονται και άλλος ένας τραυματίζεται σε ισραηλινή αεροπορική επιδρομή στην Τούμπας στη Δυτική Όχθη. Ξεχωριστά, ένας έφηβος σκοτώνεται από Ισραηλινούς στρατιώτες στην Τούμπας. (Reuters)
*Σε τουρκικό πλήγμα με drone σκοτώνονται τρία άτομα, μεταξύ των οποίων και ένα παιδί, στην περιφέρεια του Κουρδιστάν του Ιράκ, μία ημέρα έπειτα από παρόμοια επίθεση σε αυτοκίνητο στην περιοχή που σκότωσε τρία άτομα από την ίδια οικογένεια. (''Barron's'')

**Τέχνες και πολιτισμός**
*Το αμερικανικό ροκ συγκρότημα Linkin Park εξέρχεται από επταετή παύση με την ανακοίνωση ενός επερχόμενου studio album, μιας παγκόσμιας συναυλιακής περιοδείας, και παρουσιάζει την Έμιλι Άρμστρονγκ ως τη νέα συν-τραγουδίστρια του συγκροτήματος. Το συγκρότημα έμεινε σε παύση το 2017 μετά το θάνατο του τότε τραγουδιστή Τσέστερ Μπένινγκτον. (''Rolling Stone'')

**Υγεία και περιβάλλον**
*επιδημία mpox 2023-2024
**Η Λαϊκή Δημοκρατία του Κονγκό λαμβάνει την πρώτη παρτίδα των βαυαρικών σκανδιναβικών εμβολίων mpox που δώρισε η Ευρωπαϊκή Ένωση και αναμένεται να λάβει τη δεύτερη παρτίδα εμβολίων στις 7 Σεπτεμβρίου. (Al Jazeera)

**Νόμος και έγκλημα**
**Η Ουγκαντέζα μαραθωνοδρόμος Ρεμπέκα Τσεπτεγκέι πεθαίνει σε νοσοκομείο στο Ελντορέτ, στην Κένυα, αφού υπέστη εγκαύματα από επίθεση με βενζίνη από τον πρώην σύντροφό της, σχεδόν έναν μήνα μετά τη συμμετοχή της στο μαραθώνιο γυναικών στους Ολυμπιακούς Αγώνες του Παρισιού. (BBC News)
*Η Ευρωπαϊκή Ένωση, οι Ηνωμένες Πολιτείες, το Ηνωμένο Βασίλειο και επτά άλλες χώρες υπογράφουν την πρώτη διεθνή συνθήκη για τη χρήση συστημάτων τεχνητής νοημοσύνης. (DW) (Συμβούλιο της Ευρώπης)

**Πολιτική και εκλογές**
*Δημοψήφισμα συντάγματος στο Νιούε 2024
**Οι ψηφοφόροι στη Νιούε εγκρίνουν νομοσχέδιο για την αλλαγή του τίτλου του πρωθυπουργού-Premier του Νιούε σε πρωθυπουργό, με άμεση ισχύ, ενώ απορρίπτουν πρόταση για αύξηση της θητείας της Συνέλευσης από τρία σε τέσσερα χρόνια. (Radio New Zealand)
**Στο Ηνωμένο Βασίλειο, το κυβερνών Εργατικό Κόμμα συντάσσει νομοσχέδιο που θα καταργήσει το δικαίωμα όλων των κληρονομικών ευγενών να συμμετέχουν στη Βουλή των Λόρδων. (BBC News)
* Ο Μισέλ Μπαρνιέ διορίζεται πρωθυπουργός της Γαλλίας, διαδεχόμενος τον υπηρεσιακό Γκαμπριέλ Αττάλ, ο οποίος ανακοίνωσε την παραίτησή του μετά τις βουλευτικές εκλογές του Ιουλίου. (''The Washington Post'')

**Αθλητισμός**
*UEFA Nations League 2024-25
**Το Σαν Μαρίνο, η χαμηλότερη στην κατάταξη της FIFA- εθνική ομάδα, νικά το Λιχτενστάιν με 1-0 στο Σεραβάλε του Σαν Μαρίνο, για να κερδίσει την πρώτη αγωνιστική νίκη στην 36χρονη ιστορία της. (ESPN)

## 6 Σεπτεμβρίου
**Πόλεμος και επιθέσεις**
*Ισραηλινοπαλαιστινιακή σύγκρουση
**Τουλάχιστον 27 Παλαιστίνιοι σκοτώνονται σε αεροπορικές επιδρομές του Ισραήλ σε πόλεις της Λωρίδας της Γάζας, μεταξύ των οποίων και στον προσφυγικό καταυλισμό Νουσεϊράτ. (Reuters)
**Μια Τουρκοαμερικανίδα, πυροβολείται από τα ισραηλινά στρατεύματα κατά τη διάρκεια διαμαρτυρίας κατά του ισραηλινού εποικισμού στη Δυτική Όχθη. (AP)
**Ισραηλινοί έποικοι και στρατιώτες εισβάλλουν στο παλαιστινιακό χωριό Qaryut, χτυπούν και ανοίγουν πυρ εναντίον των κατοίκων, σκοτώνοντας ένα 13χρονο κορίτσι και τραυματίζοντας δύο άνδρες. (Palestine News Network)

**Τέχνες και πολιτισμός**
*Η Κίνα ανοίγει το μεγαλύτερο στον κόσμο κλειστό χιονοδρομικό κέντρο στο Πουντόνγκ της Σαγκάης, με ένα χώρο σκι 90.000 τ.μ. και συνολική έκταση πανεπιστημιούπολης 350.000 τ.μ. (DW)

**Καταστροφές και δυστυχήματα**
* Στην Κένυα  δεκαοκτώ μαθητές σκοτώνονται και άλλοι 27 τραυματίζονται από πυρκαγιά σε οικοτροφείο στο Νιέρι. (Al Jazeera)

## 7 Σεπτεμβρίου
**Πόλεμος και επιθέσεις**
*Ρωσικό πυροβολικό στοχεύει την πόλη Κοστιαντινίβκα στην περιφέρεια Ντονέτσκ της Ουκρανίας, σκοτώνοντας τρεις πολίτες και τραυματίζοντας άλλους τρεις. (Reuters)
* Τρεις Λιβανέζοι παραϊατρικοί σκοτώνονται και άλλοι δύο τραυματίζονται σε αεροπορική επιδρομή του Ισραήλ ενώ εκτελούσαν πυρόσβεση στο Φαρούν, ενώ δύο μαχητές του κινήματος Αμάλ σκοτώνονται στο νότιο Λίβανο. Η Χεζμπολάχ εκτοξεύει περισσότερους από 100 πυραύλους και βλήματα κατά στόχων των IDF στο Όρος Νερία, το Μπιρανίτ, το Χαντάμπ Γιαρούν και το Ραχέμπ σε αντίποινα. (VOA) (Middle East Eye)

**Καταστροφές και δυστυχήματα**
*Δεκατρείς άνθρωποι σκοτώνονται και άλλοι 44 τραυματίζονται έπειτα από τη σύγκρουση μεταξύ ενός βυτιοφόρου και ενός λεωφορείου μεταξύ Μπουακέ και Κορχογκό, στην Ακτή Ελεφαντοστού. (AP)

**Πολιτική και εκλογές**
*Εθνικές διαδηλώσεις κατά του διορισμού του Μισέλ Μπαρνιέ από τον Εμανουέλ Μακρόν ως νέου πρωθυπουργού ξεσπούν σε 130 πόλεις και κωμοπόλεις σε όλη τη Γαλλία, με τον αριστερή συνασπισμό Νέο Λαϊκό Μέτωπο να ισχυρίζεται ότι ο Μακρόν κέρδισε τις εκλογές με νοθεία.(Reuters)
*Αλγερινές προεδρικές εκλογές 2024
**O εν ενεργεία πρόεδρος της Αλγερίας Αμπντελμαντζίντ Τεμπούν επανεκλέγεται για δεύτερη θητεία με ποσοστό 95% των ψήφων. (Al Jazeera)

**Επιστήμη και τεχνολογία** 
*Η δοκιμαστική πτήση της Boeing Crew Flight Test επιστρέφει στη Γη χωρίς πλήρωμα και προσγειώνεται στο Νέο Μεξικό των ΗΠΑ, αφού είχε προσδεθεί για τρεις μήνες στον Διεθνή Διαστημικό Σταθμό. (CNN)

**Αθλητισμός**
*Αμερικανικό Όπεν 2024
**Στο τένις, η Αρίνα Σαμπαλένκα νικά την Τζέσικα Πέγκουλα στον τελικό του US Open στο μονό γυναικών και κερδίζει τον πρώτο της τίτλο στο Αμερικανικό Όπεν και τον δεύτερο Γκραν Σλαμ τίτλο της φέτος. (Reuters) (WTA)

## 8 Σεπτεμβρίου
**Πόλεμος και επιθέσεις**
*Σουδανικός εμφύλιος πόλεμος
**Ο Παγκόσμιος Οργανισμός Υγείας αναφέρει ότι ο αριθμός των νεκρών από τον εμφύλιο πόλεμο στο Σουδάν έχει αυξηθεί σε περισσότερους από 20.000 ανθρώπους.(AP)

**Τέχνες και πολιτισμός**
*76α Βραβεία Έμμυ Δημιουργικών Τεχνών Ζώνης Υψηλής Τηλεθέασης
**Η αμερικανική  δραματική τηλεοπτική σειρά εποχής *[[Σογκούν (τηλεοπτική σειρά του 2024)|Σογκούν]]* πετυχαίνει το ρεκόρ των 14 Emmy στα Βραβεία Έμμυ Δημιουργικών Τεχνών Ζώνης Υψηλής Τηλεθέασης του 2024, τα περισσότερα που έχουν κερδηθεί για οποιαδήποτε τηλεοπτική περίοδο. (AP)

**Καταστροφές και δυστυχήματα**
*Ογδόντα οκτώ άνθρωποι και 50 βοοειδή σκοτώνονται σε έκρηξη που προκαλείται από τη σύγκρουση μεταξύ ενός βυτιοφόρου καυσίμων και ενός φορτηγού στην Αγκάγιε της πολιτείας του Νίγηρα της Νιγηρίας. (AP)
* Δεκατέσσερα άτομα σκοτώνονται και άλλο ένα άτομο τραυματίζεται όταν ένα λεωφορείο συγκρούεται σε αυτοκινητόδρομο μεταξύ Άντεν και Τάιζ στην Υεμένη.  (AP)

**Νόμος και έγκλημα**
*Εννέα άτομα, μεταξύ των οποίων ο αρχηγός της Εθνικής Αστυνομίας του Ελ Σαλβαδόρ, Μαουρίσιο Αρριάσα Τσίκας και ένας ύποπτος για απάτη, σκοτώνονται κατά τη συντριβή ελικοπτέρου ενώ βρίσκονταν καθ' οδόν προς το Σαν Σαλβαδόρ. Η συντριβή θεωρείται σκόπιμη. Όλες οι σημαίες στα κυβερνητικά κτίρια θα κυματίζουν μεσίστιες για τρεις ημέρες. (BBC)

**Πολιτική και εκλογές**
*Πολιτική κρίση στη Βενεζουέλα 2024
**Ο ηγέτης της αντιπολίτευσης της Βενεζουέλα Εδμούνδο Γκονζάλες εγκαταλείπει τη Βενεζουέλα για να ζητήσει πολιτικό άσυλο στην Ισπανία. Η ισπανική κυβέρνηση λέει ότι ο Γκονζάλες αναχώρησε από τη Βενεζουέλα με αεροπλάνο της Ισπανικής Πολεμικής Αεροπορίας κατόπιν δικού του αιτήματος. (BBC News)

**Αθλητισμός**
*Θερινοί Παραολυμπιακοί Αγώνες 2024
**Η Ταϊλανδή ξιφομάχος σε αναπηρικό αμαξίδιο Σεϊσούνι Τζάνα γίνεται η πρώτη γυναίκα ξιφομάχος σε αναπηρικό αμαξίδιο, και η δεύτερη συνολικά, που κερδίζει χρυσά μετάλλια και στα τρία αγωνίσματα της ξιφασκίας, με νίκες στο ξίφος μονομαχίας, το ξίφος ασκήσεως και στη σπάθη. (''Bangkok Post'')
*Αμερικανικό Όπεν τένις του 2024
**Στο τένις, ο Γιανίκ Σίνερ νικά τον Τέιλορ Φριτς στον τελικό του Αμερικανικού Όπεν  στο μονό ανδρών και κερδίζει τον πρώτο του τίτλο στο Αμερικανικό Όπεν και τον δεύτερο τίτλο  Γκραν Σλαμ του συνολικά. Ο Σίνερ είναι επίσης ο πρώτος Ιταλός που κέρδισε ποτέ το Αμερικανικό Όπεν. (CNN)

## 9 Σεπτεμβρίου
**Πόλεμος και επιθέσεις**'
*Ισραηλινοπαλαιστινιακή σύγκρουση
*Τουλάχιστον οκτώ άνθρωποι σκοτώνονται και δεκάδες τραυματίζονται από ισραηλινά πλήγματα σε όλη τη Λωρίδα της Γάζας, ανεβάζοντας τον επιβεβαιωμένο αριθμό των νεκρών Παλαιστινίων σε πάνω από 41.000. (Al Jazeera)
*Συριακός εμφύλιος πόλεμος
**Τουλάχιστον 25 άνθρωποι σκοτώνονται και περισσότεροι από 40 άλλοι τραυματίζονται σε νυχτερινές ισραηλινές αεροπορικές επιδρομές με στόχο ιρανικά ερευνητικά κέντρα στη Συρία, σύμφωνα με το Συριακό Παρατηρητήριο Ανθρωπίνων Δικαιωμάτων.(''The Guardian'') (Syriahr)

**Καταστροφές και δυστυχήματα**
*Πενήντα εννέα τοις εκατό της έκτασης της Βραζιλίας υποφέρει από σημαντικές συνθήκες ξηρασίας, τη χειρότερη εθνική ξηρασία που έχει καταγραφεί. Οι συνθήκες αυτές προκαλούν ιστορικά χαμηλά επίπεδα στη λεκάνη του Αμαζονίου και συμβάλλουν σε τουλάχιστον 160.000 πυρκαγιές το 2024, οι οποίες προκαλούν εκτεταμένη ατμοσφαιρική ρύπανση. (AP)
*Ο αριθμός των νεκρών από τον τυφώνα Γιαγκί στο βόρειο Βιετνάμ αυξάνεται σε περισσότερους από 64 ανθρώπους, ενώ άλλοι 24 εξακολουθούν να αγνοούνται. 
(Al Jazeera) (AP News) 
* Δεκαοκτώ άνθρωποι σκοτώνονται και τέσσερις αγνοούνται κατά τη διάρκεια πλημμυρών που προκλήθηκαν από καταρρακτώδεις βροχές στο νότιο Μαρόκο. Πενήντα έξι σπίτια  και 110 δρόμοι καταστρέφονται. (Arab News)
*Τουλάχιστον 16 άνθρωποι σκοτώνονται και άλλοι 22 τραυματίζονται όταν συγκρούονται λεωφορείο και φορτηγό στο Διαμέρισμα Μπαμπέι της Σενεγάλης. (TRT Afrika)
*Τουλάχιστον έξι άνθρωποι σκοτώνονται όταν σκάφος που μεταφέρει μετανάστες ανατρέπεται στα ανοικτά των ακτών της Σενεγάλης κατά τη διάρκεια του Σαββατοκύριακου. (Reuters)

## 10 Σεπτεμβρίου
**Πόλεμος και επιθέσεις**
*Πόλεμος Χαμάς-Ισραήλ
**Τουλάχιστον 40 άνθρωποι σκοτώνονται και περισσότεροι από 60 άλλοι τραυματίζονται σε ισραηλινή αεροπορική επιδρομή στον προσφυγικό καταυλισμό Αλ Μαουάσι της Ράφα, στη Λωρίδα της Γάζας. Κατά την επίθεση καταστρέφονται είκοσι σκηνές που φιλοξενούν εκτοπισμένους. (Al Jazeera)

**Καταστροφές και ατυχήματα**
*Ο αριθμός των νεκρών από την ανατροπή σκάφους μεταναστών στα ανοικτά των ακτών της Σενεγάλης το Σαββατοκύριακο αυξάνεται σε 26 μετά την ανακάλυψη 17 ακόμη σορών.(Reuters)

**Διεθνείς σχέσεις**
*Ο πρωθυπουργός της Πολωνίας Ντόναλντ Τουσκ καταδικάζει τους νέους συνοριακούς περιορισμούς της Γερμανίας λόγω της προηγούμενης έλλειψης υποστήριξης της χώρας προς άλλα κράτη της Ευρωπαϊκής Ένωσης που πλήττονται από την παράτυπη μετανάστευση. (Reuters) (TVN24)

## 11 Σεπτεμβρίου
**Πόλεμος και επιθέσεις**
*Πόλεμος Χαμάς-Ισραήλ
**Τουλάχιστον έξι Παλαιστίνιοι σκοτώνονται από Ισραηλινά μη επανδρωμένο αεροσκάφος στην Τουμπάς στη Δυτική Όχθη.(Reuters)
**Έξι υπάλληλοι της UNRWA σκοτώνονται σε αεροπορικές επιδρομές του Ισραήλ σε σχολείο στην κεντρική Γάζα. (Reuters)

**Πολιτική και εκλογές**
*Συνάντηση κορυφής των Αφγανών γυναικών πραγματοποιείται στα Τίρανα της Αλβανίας, όπου συγκεντρώνονται περισσότερες από 130 Αφγανές γυναίκες για να διαμαρτυρηθούν για την καταστολή των δικαιωμάτων των γυναικών από τους Ταλιμπάν. (The Guardian)

## 12  Σεπτεμβρίου
**Πόλεμος και επιθέσεις**
*Πόλεμος Χαμάς-Ισραήλ
**Ο αριθμός των νεκρών από την ισραηλινή στρατιωτική επιχείρηση στην κατεχόμενη Δυτική Όχθη αυξάνεται σε 50, με τρία άτομα να σκοτώνονται έπειτα από χτύπημα μη επανδρωμένου αεροσκάφους στην Τουλκαρέμ. (Al Jazeera)
*Ρωσική εισβολή στην Ουκρανία
**Ρωσικό πυροβολικό σκοτώνει τρεις εργαζόμενους της Διεθνούς Επιτροπής του Ερυθρού Σταυρού και τραυματίζει άλλους δύο στην περιφέρεια Ντονέτσκ της Ουκρανίας. (Reuters)

**Πολιτική και εκλογές**
*O πρωθυπουργός της Παπούα Νέας Γουινέας Τζέιμς Μαράπε επιζεί από πρόταση μομφής. (RNZ)
*Ο πρόεδρος της Σενεγάλης Μπασιρού Ντιομαγιέ Φαγιέ διαλύει την υπό την ηγεσία της αντιπολίτευσης Εθνοσυνέλευση και προκηρύσσει πρόωρες εκλογές στις 17 Νοεμβρίου. (AP)

**Επιστήμη και τεχνολογία**
*Πρόγραμμα Polaris
**Ο Αμερικανός δισεκατομμυριούχος Τζάρεντ Άιζακμαν γίνεται ο πρώτος άνθρωπος που πραγματοποιεί εμπορικό διαστημικό περίπατο στο πλαίσιο ιδιωτικής διαστημικής πτήσης με το  *[[Polaris Dawn]]* της SpaceX. (AP)

## 13 Σεπτεμβρίου
**Καταστροφές και δυστυχήματα**
*Ο αριθμός των νεκρών από τον τυφώνα Γιάγκι στο βόρειο Βιετνάμ αυξάνεται σε 233 άτομα, ενώ 103 ακόμη αγνοούνται και πάνω από 800 έχουν τραυματιστεί. (AP)

**Νόμος και έγκλημα**
*Η Κίνα αυξάνει την ηλικία συνταξιοδότησης για πρώτη φορά από το 1978. Για τους άνδρες, η ηλικία συνταξιοδότησης αυξάνεται από τα 60 στα 63 έτη. Για τις γυναίκες, η ηλικία συνταξιοδότησης αυξάνεται από 50 και 55 σε 55 και 58. (Bloomberg)
*Τρία άτομα σκοτώνονται κατά τη διάρκεια ύποπτης εμπρηστικής επίθεσης εναντίον καταστήματος στο Μιλάνο της Ιταλίας. (ANSA)
* Η Μαρία Ντανιέλα Ικάσα, διευθύντρια του Σωφρονιστικού Καταστήματος Λιτοράλ στο Γκουαγιακίλ, τη μεγαλύτερη φυλακή του Εκουαδόρ και τόπο της πιο θανατηφόρας εξέγερσης στις φυλακές της χώρας το 2021, πυροβολείται θανάσιμα μέσα στο όχημά της από υπόπτους ενόπλους συμμοριών ναρκωτικών. (CBS News)

## 14 Σεπτεμβρίου
**Πόλεμος και επιθέσεις**
**Ρωσική εισβολή στην Ουκρανία
**Ρώσοι αξιωματούχοι λένε ότι η έγκριση της χρήσης από τις Ένοπλες Δυνάμεις της Ουκρανίας όπλων μεγάλου βεληνεκούς για πλήγματα στο εσωτερικό της Ρωσίας θα οδηγήσει σε «ανεξέλεγκτη κλιμάκωση» με τη Δύση και στην «καταστροφή» του Κίεβο.

**Καταστροφές και δυστυχήματα**
*Τουλάχιστον 15 άνθρωποι σκοτώνονται και άλλοι 40 περίπου τραυματίζονται από την έκρηξη ενός βυτιοφόρου στο Μιραγκοάν της Αϊτής. (Al Jazeera)
*Τουλάχιστον τρεις άνθρωποι σκοτώνονται και άλλοι 49 τραυματίζονται σε σύγκρουση τρένου στο Ζαγκαζίγκ του κυβερνείου 
 Σαρκία της Αιγύπτου. (CNN)
*Τουλάχιστον σαράντα άνθρωποι πνίγονται και άλλοι 24 θεωρούνται νεκροί έπειτα από την ανατροπή ξύλινης βάρκας που μετέφερε αγρότες κοντά στο Γκούμι της πολιτείας Ζαμφάρα της Νιγηρίας. (CNN) (Al Jazeera)

**Πολιτική και εκλογές**
*Τυνησιακές προεδρικές εκλογές 2024
**Στην Τυνησία η αστυνομία συλλαμβάνει περισσότερα από 80 μέλη του αντιπολιτευόμενου κόμματος Κίνημα Ενναχτά εν μέσω διαδηλώσεων κατά του προέδρου Καΐς Σαΐντ στην πρωτεύουσα Τύνιδα. (Al Jazeera)
*Γενικές εκλογές στο Νότιο Σουδάν 2026
**Η κυβέρνηση του Νοτίου Σουδάν και ο πρόεδρος Σάλβα Κιίρ αναβάλλουν τις γενικές εκλογές που είχαν αρχικά προγραμματιστεί για τον Δεκέμβριο του 2024 για τον Δεκέμβριο του 2026, επικαλούμενοι την ανάγκη πρόσθετου χρόνου για την ολοκλήρωση της απογραφής, την εγγραφή των πολιτικών κομμάτων και την κατάρτιση μόνιμου συντάγματος. (Al Jazeera)

## 15 Σεπτεμβρίου
**Πόλεμος και επιθέσεις**
*Πόλεμος Χαμάς-Ισραήλ
*Ένας βαλλιστικός πύραυλος των Χούτι που εκτοξεύεται από την Υεμένη φτάνει στο Κεντρικό Ισραήλ για πρώτη φορά. Ο πύραυλος θρυμματίζεται από έναν interceptor, χωρίς να αναφερθούν θύματα.

**Καταστροφές και δυστυχήματα**
*Ο αριθμός των νεκρών από τις συνεχιζόμενες πλημμύρες στην Κεντρική και Ανατολική Ευρώπη αυξάνεται σε οκτώ, συμπεριλαμβανομένων έξι ανθρώπων στη Ρουμανία, ενός στην Πολωνία και ενός πυροσβέστη στην Αυστρία.(Al Jazeera)(Reuters)
*Τουλάχιστον οκτώ μετανάστες χωρίς χαρτιά σκοτώνονται και άλλοι δέκα νοσηλεύονται σε νοσοκομείο έπειτα από ανατροπή σκάφους ενώ προσπαθούν να διασχίσουν τη Μάγχη. (Al Jazeera)

**Νόμος και έγκλημα**
*Πυροβολισμοί πέφτουν κοντά στον πρώην πρόεδρο των ΗΠΑ Ντόναλντ Τραμπ στη Διεθνή Λέσχη του Γκολφ στο Γουέστ Παλμ Μπιτς στη Φλόριντα των ΗΠΑ. (AP)

**Πολιτική και εκλογές**
*Ο βασιλιάς της Ιορδανίας Αμπντάλα Β΄ εγκρίνει την παραίτηση του πρωθυπουργού Μπισέρ Χασαουνέχ, και διορίζει τον προσωπάρχη Τζαφάρ Χασάν ως νέο πρωθυπουργό. (Al Jazeera)

**Επιστήμη και τεχνολογία**
*Πρόγραμμα Polaris
**Το διαστημόπλοιο του προγράμματος *[[Polaris Dawn]]* ιδιωτική διαστημική πτήση της SpaceX επιστρέφει στη Γη έπειτα από πέντε ημέρες σε τροχιά. (BBC News)

**Αθλητισμός**
*IndyCar Series 2024
**Στους αγώνες αυτοκινήτου, ο οδηγός της Chip Ganassi Racing Άλεξ Παλού κατακτά το πρωτάθλημα IndyCar Series, το τρίτο πρωτάθλημα της σειράς στις τελευταίες τέσσερις σεζόν. (NBC Sports)

## 16 Σεπτεμβρίου
**Καταστροφές και δυστυχήματα**
* Τέσσερις άνθρωποι στην Πολωνία και ένας στην Τσεχική Δημοκρατία σκοτώνονται σήμερα κατά τη διάρκεια σοβαρών πλημμυρών, με αποτέλεσμα ο αριθμός των νεκρών από τις συνεχιζόμενες πλημμύρες στην Κεντρική και Ανατολική Ευρώπη να ανέλθει σε 13. Άλλοι επτά αγνοούνται στην Τσεχική Δημοκρατία. (AP)

**Διεθνείς σχέσεις**
*Το ουκρανικό υπουργείο Εξωτερικών καλεί τον ΟΗΕ και τη ΔΕΕΣ να συμμετάσχουν στις ανθρωπιστικές προσπάθειες στην Περιφέρεια Κουρσκ της Ρωσίας. (Reuters)

**Πολιτική και εκλογές**
*Η Βόρεια Κορέα ανακοινώνει ότι θα αναθεωρήσει το σύνταγμα στις 7 Οκτωβρίου, με αλλαγές που περιλαμβάνουν τον ορισμό της Νότιας Κορέας ως κύριου εχθρού της. (NHK World Japan)

## 17 Σεπτεμβρίου
**Πόλεμος και επιθέσεις**
* Σύγκρουση Χεζμπολάχ-Ισραήλ
**Εννέα άνθρωποι σκοτώνονται και πάνω από 2.750 άλλοι τραυματίζονται, συμπεριλαμβανομένων αμάχων, μελών της Χεζμπολάχ και του Ιρανού πρεσβευτή στο Λίβανο, όταν παγιδευμένοι βομβητές εκρήγνυνται στο Λίβανο και Συρία. Η Χεζμπολάχ κατηγορεί το Ισραήλ ότι διέπραξε τις επιθέσεις. (AP) (''Times of Israel'') (Αλ Τζαζίρα) (''New York Times'') 
* Πόλεμος του Μάλι 
**Ένοπλοι φανατικοί ισλαμιστές ανοίγουν πυρ σε στρατόπεδο στο Μπαμάκο του Μάλι, σκοτώνοντας έναν αριθμό στρατιωτών. Οι δράστες προσπάθησαν να διεισδύσουν στο στρατόπεδο και επίσης άνοιξαν πυρ στο Διεθνές Αεροδρόμιο Μοντιμπό Κεϊτά. Τουλάχιστον 15 ύποπτοι συνελήφθησαν. (ΑΡ)
*Mαχητές της CODECO σκοτώνουν δέκα πολίτες σε μια νυχτερινή επίθεση σε ένα χωριό Χέμα στην επαρχία Ιτουρί, στη Λαϊκή Δημοκρατία του Κονγκό. Ορισμένα από τα θύματα αποκεφαλίστηκαν, σύμφωνα με τις τοπικές αρχές. (Reuters)

**Καταστροφές και δυστυχήματα**
*Τέσσερις άνθρωποι βρίσκονται νεκροί έπειτα από πλημμύρες στην Αυστρία, ανεβάζοντας τον αριθμό των νεκρών από τις συνεχιζόμενες πλημμύρες στην Κεντρική και Ανατολική Ευρώπη σε 19. (Al Jazeera)
*Τρεις Πορτογάλοι πυροσβέστες πεθαίνουν σε μία από τις δεκάδες πυρκαγιές που καταστρέφουν τις κεντρικές και βόρειες περιοχές της χώρας, ανεβάζοντας τον αριθμό των νεκρών από τις τελευταίες πυρκαγιές σε επτά άτομα. (Reuters)
*Στη Νιγηρία 25-40 παιδιά σκοτώνονται όταν λεωφορείο που μετέφερε μουσουλμάνους πιστούς για τον εορτασμό της γεννήσεως του προφήτη Μωάμεθ εκτρέπεται στην πολιτεία Καντούνα. (Al Arabiya)

**Διεθνείς σχέσεις**
*Η κυβέρνηση των Ταλιμπάν επαναλειτουργεί την πρεσβεία του Αφγανιστάν στο Ομάν. (ABC News)

**Νόμος και έγκλημα**
*Το κοινοβούλιο της Γεωργίας εγκρίνει νόμο για τις «οικογενειακές αξίες και την προστασία των ανηλίκων», ο οποίος περιορίζει τα δικαιώματα των ΛΟΑΤΚΙ+.(DW)

## 18 Σεπτεμβρίου
**Πόλεμος και επιθέσεις**
*Σύγκρουση Ισραήλ-Χεζμπολάχ
**Ο απολογισμός των νεκρών από τις χθεσινές εκρήξεις βομβητών στον Λίβανο, με στόχο το δίκτυο επικοινωνίας της Χεζμπολάχ, αυξάνεται σε δώδεκα, μεταξύ των οποίων τέσσερις υγειονομικοί υπάλληλοι και δύο παιδιά, ενώ περισσότεροι από 2.800 άλλοι τραυματίστηκαν.(Al Jazeera)(AP)
**Walkie-talkie και άλλες ηλεκτρονικές συσκευές συνεχίζουν να εκρήγνυνται σε ολόκληρο τον Λίβανο, μεταξύ άλλων σε κηδεία στην Μπααλμπέκ για τρία μέλη της Χεζμπολάχ και ένα αγόρι που σκοτώθηκαν στις χθεσινές εκρήξεις. Τουλάχιστον 20 άνθρωποι σκοτώθηκαν και περισσότεροι από 450 άλλοι τραυματίστηκαν. (Al Jazeera) (AP)
*Ισραηλινο-παλαιστινιακή σύγκρουση
**Η Γενική Συνέλευση των Ηνωμένων Εθνών ψηφίζει 124-14 με 43 αποχές να απαιτήσει από το Ισραήλ να τερματίσει την παράνομη παρουσία του στα κατεχόμενα παλαιστινιακά εδάφη εντός των επόμενων 12 μηνών. (Reuters)
*Μεξικανικός πόλεμος κατά των ναρκωτικών
**Η μεξικανική κυβέρνηση ανακοινώνει ότι τουλάχιστον 30 άνθρωποι έχουν σκοτωθεί από τις 9 Σεπτεμβρίου κατά τη διάρκεια πυροβολισμών μεταξύ αντίπαλων φατριών του καρτέλ Σιναλόα στη Σιναλόα του Μεξικού. Ο πρόεδρος του Μεξικού Αντρές Μανουέλ Λόπες Ομπραδόρ κατηγορεί εν μέρει τις Ηνωμένες Πολιτείες για την έξαρση της βίας. (AP) (AP 2)

**Καταστροφές και δυστυχήματα**
*Η πρόεδρος του Περού Ντίνα Μπολουάρτε κηρύσσει κατάσταση έκτακτης ανάγκης για τα διαμερίσματα Αμαζόνας, Σαν Μαρτίν και Ουκαγιάλι, τα οποία έχουν πληγεί σημαντικά από πυρκαγιές που έχουν προκαλέσει το θάνατο τουλάχιστον δεκαέξι ανθρώπων. (Reuters)

**Νόμος και έγκλημα**
*Ένας 10χρονος μαθητής ιαπωνικής καταγωγής σκοτώνεται από μαχαιρώματα κοντά στο σχολείο του στη Σεντσέν της Κίνας. (BBC)
*Η κυβέρνηση της Αρμενίας ανακοινώνει ότι η Εθνική Υπηρεσία Ασφαλείας (NSS) απέτρεψε απόπειρα πραξικοπήματος από ρωσόφιλους Αρμένιους που ήταν οπλισμένοι, εκπαιδευμένοι και χρηματοδοτούμενοι από τη Ρωσική Ομοσπονδία. (''Politico'')

## 19 Σεπτεμβρίου
**Πόλεμος και επιθέσεις**
*Σύγκρουση Ισραήλ-Χεζμπολάχ
**Ο απολογισμός των νεκρών από τις χθεσινές εκρήξεις walkie-talkie στον Λίβανο με στόχο μαχητές της Χεζμπολάχ αυξάνεται σε 25, ενώ περισσότεροι από 600 άλλοι τραυματίζονται. Συνολικά 37 άνθρωποι έχουν σκοτωθεί και περισσότεροι από 3.000 άλλοι έχουν τραυματιστεί σε εκρήξεις τις τελευταίες δύο ημέρες.(''The Independent'')
*Πόλεμος Ισραήλ-Χαμάς
**Έξι Παλαιστίνιοι σκοτώνονται και άλλοι 18 τραυματίζονται σε στρατιωτική επιδρομή του Ισραήλ στην πόλη Καμπατίγια στη Δυτική Όχθη. (Reuters)
**Η Επιτροπή για τα Δικαιώματα του Παιδιού των Ηνωμένων Εθνών κατηγορούν το Ισραήλ για σοβαρές παραβιάσεις της Σύμβασης για τα Δικαιώματα του Παιδιού μέσω των ενεργειών του στρατού του στη Λωρίδα της Γάζας. (Reuters)
*Η Κολομβία αναστέλλει τις ειρηνευτικές διαπραγματεύσεις με τον Εθνικό Απελευθερωτικό Στρατό (ELN)  μετά την πυροδότηση εκρηκτικών από την αντάρτικη ομάδα ELN σε στρατιωτική βάση, σκοτώνοντας δύο στρατιώτες και τραυματίζοντας περισσότερους από 20 άλλους. (DW)
*Δύο ακτιβιστές για την ανεξαρτησία της Νέας Καληδονίας σκοτώνονται από την αστυνομία κατά τη διάρκεια επιχείρησης στο Σεντ-Λουί για φερόμενη συμμετοχή τους στις συνεχιζόμενες ταραχές. (AP)

**Τέχνες και πολιτισμός**
*Ένα άγνωστο μέχρι σήμερα έργο του Βόλφγκανγκ Αμαντέους Μότσαρτ, το *[[Ganz kleine Nachtmusik]]*, ανακαλύπτεται σε μια βιβλιοθήκη της Λειψίας στη Γερμανία. Τα επτά μικροσκοπικά μέρη για τρίο εγχόρδων γράφτηκαν πιθανότατα τη δεκαετία του 1760, όταν ο Μότσαρτ ήταν στην πρώιμη εφηβεία του.(''The Guardian'')

**Καταστροφές και δυστυχήματα**
*Οι ανεξέλεγκτες και θανατηφόρες πυρκαγιές στο Περού έχουν φτάσει σε τουλάχιστον επτά αρχαιολογικούς χώρους και έχουν αρχίσει να καίνε κοντά στην κοινότητα αυτοχθόνων Σιπίμπο-Κονίμπο.(Reuters)

**Νόμος και έγκλημα**
*Ένα άτομο σκοτώνεται και ένα άλλο τραυματίζεται σοβαρά σε επίθεση με μαχαίρι κοντά στο Εράσμουσμπρουγκ του Ρότερνταμ της Ολλανδίας.(AP)

**Πολιτική και εκλογές**
*Το Ευρωπαϊκό Κοινοβούλιο αναγνωρίζει τον εξόριστο υποψήφιο πρόεδρο της Βενεζουέλας Εδμούνδο Γκονσάλες ως πρόεδρο της χώρας. (Politico.eu)
*Πραξικόπημα του 2000 στα Φίτζι
**Ο αρχηγός του πραξικοπήματος του 2000 στα Φίτζι Τζορτζ Σπέιτ αποφυλακίζεται έπειτα από χάρη που του απονέμεται από τον πρόεδρο Γουίλιαμ Κατονίβερε. Ο Σπέιτ φυλακίστηκε το 2002 για το ρόλο του στο πραξικόπημα του 2000 κατά το οποίο εθνικιστές από τα νησιά Φίτζι προσπάθησαν να ανατρέψουν τον Ινδο-Φιτζιανό πρωθυπουργό Μαχέντρα Τσόντρι.(RNZ)

## 20 Σεπτεμβρίου

**Πόλεμος και επιθέσεις**
*Σύγκρουση Ισραήλ-Χεζμπολάχ
**Το Ισραήλ εξαπολύει αεροπορικές επιδρομές στη συνοικία Χαρέτ Χρέικ της Βηρυτού, με στόχο στελέχη της Χεζμπολάχ. Οι αεροπορικές επιδρομές πλήττουν τουλάχιστον ένα κτίριο, σκοτώνοντας τουλάχιστον 14 άτομα, συμπεριλαμβανομένου του ανώτερου ηγέτη της Χεζμπολάχ Ιμπραχίμ Ακίλ, και τραυματίζοντας άλλα 66 άτομα. (Al Jazeera)
*Πόλεμος στο Μάλι
**Ο αριθμός των θυμάτων από τις επιθέσεις της JNIM πριν από τρεις ημέρες εναντίον ενός στρατοπέδου στο Μπαμάκο του Μάλι, και του Διεθνούς Αεροδρομίου Μοντιμπό Κεϊτά επιβεβαιώνεται ότι είναι τουλάχιστον 77 νεκροί και περίπου 200 τραυματίες. (Al Jazeera)
*Συριακός εμφύλιος πόλεμος
**Τρία παιδιά σκοτώνονται και ένα τέταρτο παιδί της ίδιας οικογένειας τραυματίζεται, όταν μια νάρκη σε πλαστική σακούλα εκρήγνυται κοντά σε πάρκο στο Μανμπίτζ στο Κυβερνείο του Χαλεπιού στη Συρία. (SOHR)
**Η Kata'ib Hezbollah ανακοινώνει ότι ο Αμπού Χαϊντάρ αλ Χαφατζί, ανώτερος διοικητής της οργάνωσης, σκοτώθηκε στη Δαμασκό της Συρίας, και κατηγορεί το Ισραήλ για την επίθεση. (''Barron's'')
**Νόμος και έγκλημα**
*Το Συνταγματικό Δικαστήριο της Ταϊβάν υποστηρίζει τη νομιμότητα της θανατικής ποινής στη χώρα, αλλά περιορίζει τη χρήση της για τα «πιο σοβαρά εγκλήματα». (''Time'')

## 21 Σεπτεμβρίου
**Πόλεμος και επιθέσεις**
*Σύγκρουση Ισραήλ-Χεζμπολάχ
**Η Χεζμπολάχ επιβεβαιώνει ότι ο Αχμέντ Γουάμπι, ένας κορυφαίος διοικητής που επέβλεπε τις στρατιωτικές επιχειρήσεις κατά τη διάρκεια του Πολέμου της Γάζας μέχρι τις αρχές του 2024, σκοτώθηκε στις ισραηλινές αεροπορικές επιδρομές χθες στη Βηρυτό. (TRT World)
**Ο απολογισμός των νεκρών από τις χθεσινές αεροπορικές επιδρομές στη Βηρυτό αυξάνεται σε 38 άτομα, μεταξύ των οποίων δεκαέξι μαχητές της Χεζμπολάχ και είκοσι δύο πολίτες, ενώ άλλοι 17 εξακολουθούν να αγνοούνται. (Al Jazeera)
*Πόλεμος Ισραήλ-Χαμάς
**Τουλάχιστον 22 άνθρωποι σκοτώνονται και άλλοι 30 τραυματίζονται σε ισραηλινή αεροπορική επιδρομή σε σχολείο στην περιοχή Ζεϊτούν της Γάζας. (CTV News)

**Καταστροφές και δυστυχήματα**
*Τουλάχιστον 51 ανθρακωρύχοι σκοτώνονται, αρκετοί παγιδεύονται και είκοσι ένας τραυματίζονται έπειτα από έκρηξη σε ανθρακωρυχείο στην Ταμπάς του Ιράν, που προκλήθηκε από διαρροή μεθανίου. (Al Jazeera)

**Νόμος και έγκλημα**
*Τέσσερις άνθρωποι σκοτώνονται και δεκαεπτά άλλοι τραυματίζονται έπειτα από μαζικό πυροβολισμό στο Μπέρμινγκαμ στην Αλαμπάμα των ΗΠΑ. (ABC News) (AP)

**Πολιτική και εκλογές**
*Ο νεοδιορισμένος πρωθυπουργός της Γαλλίας Μισέλ Μπαρνιέ ανακοινώνει μια κεντροδεξιά κυβέρνηση συνασπισμού.(Reuters)
*Προεδρικές εκλογές στη Σρι Λάνκα 2024
**Στη Σρι Λάνκα οι ψηφοφόροι προσέρχονται στις κάλπες για να εκλέξουν νέο πρόεδρο μεταξύ 39 υποψηφίων. (BBC)

## 22 Σεπτεμβρίου

**Πόλεμος και επιθέσεις**
*Σύγκρουση Ισραήλ-Χεζμπολάχ
**Ο αριθμός των νεκρών από τις εκρήξεις σε ολόκληρο τον Λίβανο την περασμένη εβδομάδα αυξάνεται σε 42 άτομα, ενώ περισσότεροι από 3.500 άλλοι τραυματίστηκαν. (''The Guardian'')
**Ο απολογισμός των νεκρών από τις επιθέσεις της Ισραηλινής Πολεμικής Αεροπορίας πριν από δύο ημέρες στην Νταχιέχ της Βηρυτού στο Λίβανο, αυξάνεται σε τουλάχιστον 45 μαχητές και πολίτες. (Al Jazeera)
*Πόλεμος Ισραήλ-Χαμάς
**Τουλάχιστον επτά άνθρωποι σκοτώνονται σε αεροπορική επιδρομή του Ισραήλ στο σχολείο Καφρ Κασίμ στον προσφυγικό καταυλισμό Αλ Σάτι στη Λωρίδα της Γάζας. (Al Jazeera)
*Ο απολογισμός των νεκρών από τη συνεχή ανταλλαγή πυροβολισμών μεταξύ αντίπαλων φατριών του καρτέλ Σιναλόα στη Σιναλόα του Μεξικού, αυξάνεται σε 70 άτομα, ενώ άλλοι 51 αγνοούνται. (Al Jazeera)

**Καταστροφές και δυστυχήματα**
*Έξι άνθρωποι σκοτώνονται και άλλοι οκτώ αγνοούνται σε πλημμύρες και κατολισθήσεις που προκαλούνται από βροχοπτώσεις ρεκόρ στη χερσόνησο Νότο της Ιαπωνίας. (Al Jazeera)
*Τρεις άνθρωποι σκοτώνονται, άλλοι τρεις τραυματίζονται και ένα άτομο αγνοείται όταν καταρρέει διώροφο κτίριο στη Νάπολη της Ιταλίας. (CTV News)

**Πολιτική και εκλογές**
*Προεδρικές εκλογές στη Σρι Λάνκα 2024
**Για πρώτη φορά στην ιστορία της Σρι Λάνκα, οι εκλογικοί αξιωματούχοι αρχίζουν δεύτερο γύρο καταμέτρησης των ψήφων. Στον πρώτο γύρο, ο υποψήφιος της Εθνικής Λαϊκής Δύναμης Ανούρα Κουμάρα Ντισαναγιάκε προηγείται με καταμετρημένο το 42,31% των ψήφων, ενώ ο αρχηγός της αντιπολίτευσης και υποψήφιος της Ενωμένης Λαϊκής Δύναμης Σατζίτ Πρεμαντάσα καταλαμβάνει τη δεύτερη θέση με 32,76%. Ο εν ενεργεία Πρόεδρος Ranil Wickremesinghe κατέλαβε την τρίτη θέση με 17% των ψήφων. Μετά την καταμέτρηση της δεύτερης και της τρίτης προτίμησης, ο Ντισναγιάκε ανακηρύσσεται εκλεγμένος πρόεδρος από την εκλογική επιτροπή. (AP) (BBC News)
*Τα Ηνωμένα Έθνη υιοθετούν το"Σύμφωνο για το Μέλλον", με στόχο την πολυμερή συνεργασία για την ειρήνη και την ασφάλεια, την παγκόσμια διακυβέρνηση, την κλιματική αλλαγή, τη  βιώσιμη ανάπτυξη, τα ανθρώπινα δικαιώματα και άλλα. (Reuters)

**Επιστήμη και τεχνολογία**
*Ερευνητές από το Πανεπιστήμιο του Κέιπ Τάουν και το Ινστιτούτο Μαξ Πλανκ για την Εξελικτική Ανθρωπολογία ανακοινώνουν ότι έχουν ανακατασκευάσει το αρχαιότερο ανθρώπινο γονιδίωμα που έχει βρεθεί ποτέ, το οποίο ανήκει σε έναν άνδρα και μια γυναίκα που έζησαν πριν από περίπου 10.000 χρόνια στη Μεσολιθική περίοδο. Το προηγούμενο παλαιότερο γονιδίωμα που είχε αποκωδικοποιηθεί ήταν πριν από περίπου 2.000 χρόνια. (DW)

## 23 Σεπτεμβρίου
**Πόλεμος και επιθέσεις**
* Σύγκρουση Ισραήλ-Χεζμπολάχ
**Πάνω από 492 άνθρωποι σκοτώνονται και 1.645 άλλοι τραυματίζονται όταν η Ισραηλινή Πολεμική Αεροπορία πραγματοποιεί πάνω από 1.400 αεροπορικές επιδρομές στον Λίβανο με στόχο τη Χεζμπολάχ, η πιο θανατηφόρα ημέρα σύγκρουσης από τον Πόλεμο του Λιβάνου το 2006. (''New York Times'') (Al Jazeera) (AP)
**Η Χεζμπολάχ εκτοξεύει δεκάδες ρουκέτες και drones κατά του Ισραήλ σε αντίποινα για τις αεροπορικές επιδρομές. (CBS News)
**Οι Ηνωμένες Πολιτείες αναπτύσσουν πρόσθετες στρατιωτικές δυνάμεις στη Μέση Ανατολή μετά τη σημαντική κλιμάκωση της σύγκρουσης μεταξύ του Ισραήλ και της Χεζμπολάχ και μια πιθανή ευρύτερη περιφερειακή σύγκρουση, προσθέτοντας στους 40.000 Αμερικανούς στρατιώτες που βρίσκονται ήδη στην περιοχή. (AP)
*Ρωσο-Ουκρανικός πόλεμος
**Το ρωσικό υπουργείο Εξωτερικών αναφέρει ότι τουλάχιστον 56 Ρώσοι πολίτες σκοτώθηκαν και άλλοι 266 τραυματίστηκαν από τις Ένοπλες Δυνάμεις της Ουκρανίας στην Περιφέρεια Κουρσκ της Ρωσίας, κάτι που το Ουκρανικό υπουργείο Εξωτερικών διαψεύδει ως ρωσική προπαγάνδα. (Reuters)

**Καταστροφές και δυστυχήματα**
* Τουλάχιστον 4 άτομα βρίσκονται νεκρά έπειτα από τη βύθιση μικρού πλοίου που μεταφέρει μετανάστες στις ακτές της Σάμου.
(AP)
*Τουλάχιστον 30 σοροί σε κατάσταση αποσύνθεσης βρίσκονται στις ακτές του Ντακάρ, πρωτεύουσας της Σενεγάλης. (Reuters)

**Υγεία και περιβάλλον**
* Ο Παγκόσμιος Οργανισμός Υγείας ανακοινώνει ότι γύρω στις 30.000 ύποπτα κρούσματα ευλογιάς έχουν αναφερθεί στην Αφρική μέχρι στιγμής φέτος, κυρίως στη Λαϊκή Δημοκρατία του Κονγκό, καθώς ο αριθμός των νεκρών από ευλογιά ξεπερνά τα 800 άτομα. (Reuters)

**Διεθνείς σχέσεις**
* Δικαστήριο στην Αργεντινή διατάσσει τη σύλληψη του προέδρου της Βενεζουέλας Νικολάς Μαδούρο και του υπουργού Εσωτερικών Ντιοσδάδο Καμπέγιο, κατηγορώντας τους για εγκλήματα κατά της ανθρωπότητας. (''Infobae'')
**Το Ανώτατο Δικαστήριο της Βενεζουέλας διατάσσει τη σύλληψη του Αργεντινού προέδρου Χαβιέρ Μιλέι έπειτα από την κράτηση αεροσκάφους της Βενεζουέλας από την Αργεντινή. (AP)

**Νόμος και έγκλημα**
* Ο Αχμάντ Αλίσα, ο ένοπλος που ευθύνεται για τη δολοφονία δέκα ανθρώπων σε σούπερ μάρκετ στο Μπόλντερ του Κολοράντο στις Ηνωμένες Πολιτείες, το 2021, κρίνεται ένοχος για δέκα κατηγορίες για ανθρωποκτονία πρώτου βαθμού και καταδικάζεται σε δέκα φορές ισόβια κάθειρξη. (AP)

## 24 Σεπτεμβρίου
**Πόλεμος και επιθέσεις**
*Σύγκρουση Ισραήλ-Χεζμπολάχ
**Ο απολογισμός των συνεχιζόμενων ισραηλινών αεροπορικών επιδρομών κατά του νότιου Λιβάνου από χθες αυξάνεται σε 558 νεκρούς, μεταξύ των οποίων 50 παιδιά, και 1.835 τραυματίες. (Al Jazeera)
**Η ισραηλινή κυβέρνηση κηρύσσει πανεθνική κατάσταση έκτακτης ανάγκης έως τις 30 Σεπτεμβρίου. (Anadolu Agency)
**Οι Ισραηλινές Δυνάμεις Άμυνας ανακοινώνουν ότι σκότωσαν τον Ιμπραήμ Κουμπάισι, διοικητή πυραύλων και πυραυλικών δυνάμεων της Χεζμπολάχ, σε αεροπορική επιδρομή στη Βηρυτό του Λιβάνου. (Reuters) (''Times of Israel'')
*Ρωσική εισβολή στην Ουκρανία
**Τουλάχιστον τρεις άνθρωποι σκοτώνονται και άλλοι 22 τραυματίζονται σε ρωσική επίθεση με κατευθυνόμενη βόμβα  σε πολυκατοικία στο Χάρκοβο της Ουκρανίας. (Reuters)

**Επιστήμη και τεχνολογία**
*Το Πανεπιστήμιο του Γουότερλο και το Πανεπιστήμιο Λέικχιντ στον Καναδά ανακοινώνουν ότι ταυτοποίησαν οστά που βρέθηκαν στο Νησί του Βασιλέα Γουλιέλμου το 1982 ως οστά του Τζέιμς Φιτζέιμς, καπετάνιου του *HMS Erebus* του 1826 κατά τη διάρκεια της χαμένης αποστολής του Φράνκλιν. (Πανεπιστήμιο του Waterloo)

## 25 Σεπτεμβρίου
**Πόλεμος και επιθέσεις**
*Πόλεμος Ισραήλ-Χεζμπολάχ
** Η Χεζμπολάχ εκτοξεύει βαλλιστικό πύραυλο με στόχο το αρχηγείο της Μοσάντ στο Τελ Αβίβ του Ισραήλ, ο οποίος αναχαιτίζεται, ενώ το Ισραήλ πραγματοποιεί επιπλέον 260 αεροπορικές επιδρομές σε ολόκληρο τον Λίβανο, σκοτώνοντας τουλάχιστον 72 άτομα. (ABC News) (Al Jazeera)
* Τουλάχιστον 25 άνθρωποι σκοτώνονται και δεκάδες τραυματίζονται σε συγκρούσεις μεταξύ Σιιτών και Σουνιτών Μουσουλμανικών φυλών στην περιφέρεια Κουράμ της Κάιμπερ Παχτούνκουα του Πακιστάν, από τις 20 Σεπτεμβρίου. (AP)

**Νόμος και έγκλημα**
*Τέσσερις άνθρωποι σκοτώνονται και άλλοι δύο τραυματίζονται σοβαρά σε αμόκ ατόμου που ανοίγει πυρ στο Νουόρο της Σαρδηνίας, στην Ιταλία. Ο δράστης αργότερα αυτοκτονεί.(ANSA)

**Πολιτική και εκλογές**
* Ο πρωθυπουργός του Καναδά Τζάστιν Τριντό επιζεί μιας πρότασης δυσπιστίας με ψήφους 211 προς 119. (BBC News)

## 26 Σεπτεμβρίου
**Πόλεμος και επιθέσεις**
* Πόλεμος Ισραήλ-Χεζμπολάχ
**Τουλάχιστον 92 άνθρωποι σκοτώθηκαν και άλλοι 153 τραυματίστηκαν σε αεροπορικές επιδρομές σε ολόκληρο τον Λίβανο, με αποτέλεσμα ο συνολικός αριθμός των νεκρών από τις αεροπορικές επιδρομές να ξεπερνά τους 700. (Al Jazeera)
**Το Ισραήλ απορρίπτει τις προτάσεις των ΗΠΑ, της Αυστραλίας και της Ευρωπαϊκής Ένωσης για την έναρξη προσωρινής 21ήμερης κατάπαυσης του πυρός με τη Χεζμπολάχ. (Reuters) (Reuters 2)

**Καταστροφές και δυστυχήματα**
*Τουλάχιστον 46 άτομα, μεταξύ των οποίων 37 παιδιά, που συμμετείχαν στις εορταστικές εκδηλώσεις Jivitputrika στο Μπιχάρ της Ινδίας, πνίγονται σε ποτάμια και υδάτινες μάζες που έχουν φουσκώσει από τις συνεχιζόμενες πλημμύρες σε ολόκληρη την Ινδία. (Reuters)
*Ένα λεωφορείο πέφτει σε ποτάμι στη Wolaita της Αιθιοπίας, σκοτώνοντας 28 άτομα και τραυματίζοντας άλλα 19. (''Barron's'')

**Νόμος και έγκλημα**
*Η αμερικανική πολιτεία της Αλαμπάμα εκτελεί έναν άνδρα με ασφυξία από αδρανές αέριο χρησιμοποιώντας άζωτο, στη δεύτερη εκτέλεση με τη μέθοδο αυτή στη χώρα. (AP)
*Ο 88χρονος Ιβάο Χακαμάντα, ο μακροβιότερος θανατοποινίτης στον κόσμο, αθωώνεται στην Ιαπωνία έπειτα από νέα δίκη. (BBC News)

## 27 Σεπτεμβρίου
**Πόλεμος και επιθέσεις**
* Πόλεμος Χαμάς-Ισραήλ
**Το Ισραήλ πραγματοποιεί τουλάχιστον δεκαπέντε αεροπορικές επιδρομές στη Βηρυτό του Λιβάνου, σκοτώνοντας έξι άτομα, τραυματίζοντας άλλα 91 και καταστρέφοντας έξι κτίρια. Ισραηλινοί αξιωματούχοι ισχυρίζονται ότι στοχοθέτησαν το κεντρικό αρχηγείο της Χεζμπολάχ σε μια προσπάθεια να σκοτώσουν τον ηγέτη της Χεζμπολάχ Χασάν Νασράλα, ο οποίος πιστεύουν ότι βρισκόταν στα κεντρικά γραφεία την ώρα του πλήγματος. (''L'Orient le Jour'') (Al Jazeera) (Ynet News)
**Το Ισραήλ εξαπολύει αεροπορική επιδρομή εναντίον στρατιωτικού φυλακίου της Συρίας κοντά στη Δαμασκό, σκοτώνοντας πέντε στρατιώτες και τραυματίζοντας άλλον έναν. (Al Arabiya)
* Ο πρόεδρος της Λευκορωσίας Αλεξάντερ Λουκασένκο προειδοποιεί ότι η Λευκορωσία θα χρησιμοποιήσει ρωσικά πυρηνικά όπλα αν η χώρα δεχθεί επίθεση από το ΝΑΤΟ. (Anadolu Agency)
*Κρίση στην Αϊτή
**Το Γραφείο του Ύπατου Αρμοστή των Ηνωμένων Εθνών για τα Ανθρώπινα Δικαιώματα αναφέρει ότι τουλάχιστον 3.661 άνθρωποι, μεταξύ των οποίων 100 παιδιά, έχουν σκοτωθεί τους πρώτους έξι μήνες του έτους από τη συνεχιζόμενη βία των συμμοριών στην Αϊτή. (Al Jazeera)

**Καταστροφές και δυστυχήματα**
*Τουλάχιστον 17 άνθρωποι σκοτώνονται και περισσότεροι από 900.000 άνθρωποι φέρονται να έχουν μείνει χωρίς ρεύμα λόγω των ισχυρών ανέμων και των πλημμυρών που προκάλεσε ο τυφώνας Έλεν στην Τζόρτζια των ΗΠΑ. Εκδίδεται επίσης μια σπάνια κατάσταση έκτακτης ανάγκης για πλημμύρες στην Μητροπολιτική περιοχή της Ατλάντα.(CNN)
* Δεκαπέντε άνθρωποι σκοτώνονται όταν ένα παράνομο ορυχείο χρυσού καταρρέει στην Σόλοκ της Δυτικής Σουμάτρας, στην Ινδονησία.(Reuters)
*Δώδεκα άνθρωποι σκοτώνονται έπειτα από έκρηξη σε πρατήριο καυσίμων κοντά στη Μαχατσκάλα του Νταγκεστάν της Ρωσίας. (AP)
*Το Ιράκ και οι Ηνωμένες Πολιτείες συμφωνούν να τερματίσουν την Αποστολή του συνασπισμού υπό την ηγεσία των ΗΠΑ στο Ιράκ έως τον Σεπτέμβριο του 2025, ενώ όλα τα εναπομείναντα αμερικανικά στρατεύματα θα αποχωρήσουν έως το τέλος του 2026. (Reuters)

**Πολιτική και εκλογές**
* Ο Σιγκέρου Ισίμπα νικάει τον Σανάε Τακαΐτσι σε επαναληπτικές εκλογές για να γίνει ο επόμενος πρόεδρος του Φιλελεύθερου Δημοκρατικού Κόμματος και εντολοδόχος πρωθυπουργός.(Kyodo News)

**Αθλητισμός**
*Οι Chicago White Sox καταγράφουν την 121η ήττα τους επί των Detroit Tigers, καταρρίπτοντας το ρεκόρ της Major League Baseball για τις περισσότερες ήττες σε μια αγωνιστική περίοδο μετά το 1900. (AP)

## 28 Σεπτεμβρίου
**Πόλεμος και επιθέσεις**
* Ρωσική εισβολή στην Ουκρανία
**Επτά άτομα σκοτώνονται και άλλα 12 τραυματίζονται σε ρωσική επίθεση σε ιατρική εγκατάσταση στο Σούμι της Ουκρανίας. (Reuters)
*Πόλεμος Ισραήλ-Χεζμπολάχ
** Η Χεζμπολάχ ανακοινώνει το θάνατο του ηγέτη της Χασάν Νασράλα μετά τις αεροπορικές επιδρομές του Ισραήλ στη Βηρυτό. (Reuters)
**Οι Δυνάμεις Άμυνας του Ισραήλ ανακοινώνουν ότι σκότωσαν τον Αλί Καράκι, μέλος του Συμβουλίου Τζιχάντ της Χεζμπολάχ. (Al Jazeera)

**Καταστροφές και δυστυχήματα**
*Ο αριθμός των νεκρών από τον τυφώνα Έλεν στις Ηνωμένες Πολιτείες αυξάνεται σε τουλάχιστον 44 άτομα, εκ των οποίων 21 στη Νότια Καρολίνα και 18 στην Τζόρτζια. (AP)

**Νόμος και έγκλημα**
* Δεκαεπτά άνθρωποι σκοτώνονται κατά τη διάρκεια μαζικών πυροβολισμών σε δύο σπίτια σε ένα χωριό στην επαρχία Ανατολικό Ακρωτήριο της Νότιας Αφρικής. (Reuters)

**Αθλητισμός**'
*Οι Brisbane Lions νικούν τους Sydney Swans 120-60 στον μεγάλο τελικό του αυστραλιανού πρωταθλήματος και κατακτούν τον τέταρτο τίτλο πρωταθλήματος AFL. (''The Guardian Australia'')

## 29 Σεπτεμβρίου
**Πόλεμος και επιθέσεις**
* Σύγκρουση Ισραήλ-Χεζμπολάχ
**Συνολικά 105 άνθρωποι σκοτώνονται από ισραηλινές αεροπορικές επιδρομές στον Λίβανο, εκ των οποίων 32 στο Άιν ελ Ντελμπ και 21 στο Μπααλμπέκ-Χερμέλ, και τουλάχιστον 359 άνθρωποι τραυματίζονται. (Al Jazeera)
***Η Χεζμπολάχ επιβεβαιώνει ότι ο Ναμπίλ Καούκ, ανώτερο στέλεχος της οργάνωσης, και ο Αλί Καράκι, ανώτερος διοικητής, σκοτώθηκαν σε ισραηλινές αεροπορικές επιδρομές στην Νταχιέ, στο Λίβανο. (AP) (Al Arabiya)

**Καταστροφές και δυστυχήματα**
*Τυφώνας Ελένη
**Ο απολογισμός των νεκρών από τον τον τυφώνα Ελένη ανέρχεται σε τουλάχιστον 116 άτομα, εκ των οποίων 46 στη Βόρεια Καρολίνα, 27 στη Νότια Καρολίνα, 25 στην Τζόρτζια και 13 στη Φλόριντα. (CBS News)
* Επτά άνθρωποι σκοτώνονται και άλλοι 85 τραυματίζονται μετά από μετωπική σύγκρουση μεταξύ λεωφορείου και ιδιωτικού οχήματος στο Ματζαϊτζάι στη Λαγκούνα στις Φιλιππίνες. (Manila Bulletin)

**Πολιτική και εκλογές** 
*Αυστριακές βουλευτικές εκλογές 2024
** Οι Αυστριακοί ψηφίζουν για τα 183 μέλη του 26ου Εθνικού Συμβουλίου. (Reuters)
**Το ακροδεξιό Κόμμα Ελευθερίας της Αυστρίας κερδίζει τις περισσότερες έδρες με 58, αλλά δεν καταφέρνει να συγκεντρώσει την πλειοψηφία, με τα άλλα κόμματα να εκφράζουν την απροθυμία τους να σχηματίσουν κυβέρνηση συνασπισμού μαζί τους. (BBC)

## 30 Σεπτεμβρίου
**Πόλεμος και επιθέσεις**
* Σύγκρουση Ισραήλ-Χεζμπολάχ
** Τουλάχιστον 95 άνθρωποι σκοτώνονται και άλλοι 172 τραυματίζονται σε αεροπορικές επιδρομές του Ισραήλ στον Λίβανο. (Al Jazeera)
*** Πέντε παιδιά που ανήκουν στους προσκόπους Ιμάμ αλ Μαχντί σκοτώνονται σε ισραηλινή αεροπορική επιδρομή στη Σαρκιγιέ στο νότιο Λίβανο. (πρακτορείο Anadolu)
* Ισραηλινή εισβολή στο Λίβανο 2024
** Το Ισραήλ ενημερώνει το Στέιτ Ντιπάρτμεντ των ΗΠΑ ότι θα εξαπολύσει επικείμενη χερσαία εισβολή στο νότιο Λίβανο, προκειμένου να εκκαθαρίσει την υποδομή της Χεζμπολάχ κοντά σε ισραηλινές συνοριακές κοινότητες. (''The Washington Post'')
**Τα λιβανέζικα στρατεύματα αποσύρονται από τα ισραηλινά σύνορα πριν από μια ισραηλινή χερσαία επίθεση. (Reuters)

**Επιχειρήσεις και οικονομία**
* Ο τελευταίος σταθμός ηλεκτρικής ενέργειας Ράτκλιφ ον Σόαρ στο Ηνωμένο Βασίλειο κλείνει στο Νότινγκχαμσαϊρ της Αγγλίας, τερματίζοντας την 142χρονη ιστορία της ηλεκτρικής ενέργειας από άνθρακα στο Ηνωμένο Βασίλειο. (''The Guardian'')

**Καταστροφές και δυστυχήματα**
* Πλημμύρες στο Νεπάλ το 2024
** Ο αριθμός των νεκρών από τις πλημμύρες και τις κατολισθήσεις στο Νεπάλ αυξάνεται σε 204 άτομα, ενώ άλλοι 30 αγνοούνται. Πρόκειται για την υψηλότερη καταγεγραμμένη βροχόπτωση μουσώνων  στο Νεπάλ τις τελευταίες δύο δεκαετίες. (''The Guardian'')
* Δώδεκα άνθρωποι σκοτώνονται, άλλοι 29 διασώζονται και άλλοι δέκα αγνοούνται μετά την ανατροπή σκάφους στα ανοικτά των ακτών της Τζέρμπα στην Τυνησία. (Al Jazeera)

09